Vasingtonia (D.C.)
Vasingtonia (D.C.) Res apud Vicidata repertae: Civitas: Civitates Foederatae Americae Locus: 38°53′42″N 77°2′12″W Numerus incolarum: 689 545 Zona horaria: UTC-5, UTC-5, UTC-4, America/New_York Situs interretialis Nomen officiale: Washington, District of Columbia Gestio Praefectus: Muriel Bowser Procuratio superior: District of Columbia Geographia Superficies: 177 chiliometrum quadratum Territoria finitima: Arlington County, Alexandria, Prince George's County, Montgomery County, Fairfax County, Bethesda, Fons Argenteus Coniunctiones urbium Urbes gemellae: Regio Bruxellana Capitalis, Bāncōcum, Dakar, Pechinum, Athenae, Praetoria, Seulum, Accara Magna, Sunderland, Ancyra, Brasiliopolis, Neanthopolis, Lutetia, Roma, Urbs Sancti Salvatoris, City of Tshwane Metropolitan Municipality Tabula aut despectus Vide etiam paginam discretivam: Vasingtonia (discretiva). Vasingtonia (sive Vasintonia) est caput Civitatum Foederatarum Americae. Urbs cum districtu Columbiae omnino congruit, itaque nomina inter se libere mutantur. Subscriptio Actus domicilii ('Residence Act') die 16 Iulii 1790 districtum capitalem creavit, secundum Flumen Potomacum in Ora Orientali Civitatum Foederatarum situm, a civitatibus Virginia et Terra Mariae sectum. Ut a Constitutio Civitatum Foederatarum sinitur, districtus sub sola iurisdictione Congressionali patet, qua pro causa pars ullius civitatis non est. Anno 1847, pars Virginiana quae ad meridiem Potomaci Fluminis stat Virginiae a Congressu reddita est. Urbs Vasingtonia ex Georgio Washingtonio appellatur, primo Praeside Civitatum Foederatarum. Urbs a Districtu Columbiano ante annum 1871 secreta erat, rectionemque propriam habebat; districtus autem, hodie ab urbe omnino completus, a rectione municipali urbis Vasingtoniae gubernatur. Vasingtoniae Civitatum Foederatarum rectionis sedes est, item sedes plerorum ministeriorum foederalium. Vasingtoniae est, etiam sedes Argentariae Mundanae, Aerarii Monetarii Internationalis, Ordinationis Civitatum Americanarum, altorum institutorum interpopularum. Vasingtonia item situs est monumentorum multorum et museorum, viatoribus praebitorum. Quamobrem cives Americani saepe urbem frequentissimam habent. Incolae Districtús Columbiae numerus anno 2003 a Ministerio Censús aestimatus est 563 384, quo anno regio Vasingtoniae, quae pars Terrae Mariae, Virginiae, et Virginiae Occidentalis comprehendit, incolas super 4.7 decies centena milia habuit.